Belem Guerrero

Belem Guerrero Méndez (s. 8. maaliskuuta 1974 México, Meksiko) on uransa päättänyt meksikolainen ratapyöräilijä ja olympiamitalisti. Hän on pituudeltaan 160 cm ja painoi aktiiviurallaan 58 kg.

Guerrero voitti pisteajon olympiahopeaa Ateenassa 2004. Samojen olympialaisten maantieajossa hän oli 46. Hän osallistui olympialaisten ratapyöräilyn pisteajoon myös 1996 ollen yhdestoista ja 2000 sijoittuen viidenneksi.

Ratapyöräilyn maailmanmestaruuskilpailuissa hän on voittanut neljä mitalia pisteajossa. Pan-Amerikan kisoissa hän on saanut mitaleita pisteajosta, henkilökohtaisesta takaa-ajosta ja maantieajosta.

Lähteet 

Meksikolaiset ratapyöräilijät
Meksikolaiset maantiepyöräilijät
Meksikolaiset olympiamitalistit
Vuonna 1974 syntyneet
Elävät henkilöt